Anne fra Bjørkely

Anne fra Bjørkely (originalt Anne of Green Gables) er en roman av den canadiske forfatteren Lucy Maud Montgomery, utgitt i 1908.Kristin Ørjasæter. Anne fra Bjørkely, 95 år i år ; barnebokkritikk.no, 21.8.2003 Boken var tiltenkt lesere i alle aldersgrupper, men har siden hovedsakelig blitt ansett som en barnebok. Boken var den første i en serie bøker om Anne Shirley.

Foreldreløse 11-årige Anne blir ved en feiltakelse sendt fra barnehjemmet til søsknene Marilla og Matthew Cuthbert på gården Bjørkely i den oppdiktede småbyen Avonlea i den canadiske provinsen Prince Edward Island. Cuthbert-familien hadde bedt om en gutt som kunne hjelpe til med arbeidet på gården. Anne opplever mange eventyr på gården, og boken følger henne fram til hun er 16 år.

 Bokserien 
Romanserien følger Anne gjennom oppveksten, utdanning til lærer, ekteskap og samliv. I alt skrev Montgomery 11 bøker fra Annes liv og miljøet rundt Green Gables og Avonlea;Anne of Green Gables ; L.M. Montgomery Online av disse er seks oversatt til norsk og utgitt flere ganger, sist i to samlebind i 1988-89.Omnibus-utgaven Anne fra Bjørkely ; Anne som frøken ; Anne drar fra Bjørkely (1988); Norsk bokfortegnelseOmnibus-utgaven Annes drømmehjem ; Anne og Regnbuedalen ; Anne og Marilla (1989); Norsk bokfortegnelse
 Anne of Green Gables, 1908 (Anne fra Bjørkely)
 Anne of Avonlea 1909 (Anne som frøken)
 Chronicles of Avonlea 1912 Novellesamling
 Anne of the Island 1915 (Anne drar fra Bjørkely) 
 Anne's House of Dreams 1917 (Annes drømmehus) 
 Rainbow Valley 1919 (Anne og regnbuedalen) 
 Further Chronicles of Avonlea 1920. 
 Rilla of Ingleside 1921 (Anne og Marilla) 
 Anne of Windy Poplars 1936
 Anne of Ingleside 1939
 The Blythes Are Quoted; skrevet 1942, utgitt 2009

Novellesamlingene fra 1912 og 1920 dannet senere deler av grunnlag for tv-serien Veien til Avonlea (1990-96) Further Chronicles of Avonlea ; L.M. Montgomery Online
 Filmatiseringer 
Boken har blitt filmatisert flere ganger.Anne of Green Gables; IMDb
 1919 – Stumfilmen Anne of Green Gables, regissert av William Desmond Taylor
 1934 – Anne of Green Gables, regissert av George Nichols Jr
 1956 – Anne of Green Gables, TV-film regissert av Don Harron
 1972 – Anne of Green Gables, britisk TV-film i fem deler, regissert av Joan Craft. Sendt på NRK i 2006
 1985 – Anne of Green Gables, TV-film i åtte deler, regissert av Kevin Sullivan
 1987 – Anne of Avonlea, en oppfølger til filmen fra 1985, som i video-versjonen ble omdøpt til Anne of Green Gables: The Sequel
 2000 – Anne of Green Gables: The Continuing Story, en film som ikke var basert på romanserien
 2017 - Anne with an E, TV-serie

 Referanser 

 Eksterne lenker 



Kategori:Canadiske romaner
Kategori:Dannelsesromaner
Kategori:Bøker fra 1908
Kategori:Bøker oversatt til norsk